text: Det blæste for lidt
  04 maj 2012 kl. 13.45
  DM i Kitesurfing skulle i dag have været afviklet i Sønderborg. Men det blæste for lidt.
  Mesterskabet er foreløbig udsat til i morgen, da der simpelthen er alt for lidt vind. Dragerne kan godt komme i luften, men det blæser ikke nok til at de kan trække surferne.
  Konkurrencen er i freestyle, altså hvem der kan lave de flotteste og mest tekniske tricks.
  I år er der 10 års jubilæum for stævnet på Als. 
  Kitesurfing er en rigtig publikumssport. Alt foregår tæt på stranden, det er gratis at kigge på, og der er masser af action.
  